Сусьветная фэдэрацыя водных відаў спорту

Сусьве́тная фэдэра́цыя во́дных ві́даў спо́рту (па-ангельску: World Aquatics), раней вядомая як Міжнародная фэдэрацыя плаваньня (па-француску: Fédération internationale de natation), скарочана ФІНА (франц. FINA) — міжнародная фэдэрацыя, якая прызнаецца Міжнародным алімпійскім камітэтам дзеля ладжаньня міжнародных спаборніцтваў па водных відах спорту. Гэта адная зь некалькіх міжнародных фэдэрацыяў, якія кіруюць пэўным відам спорту або дысцыплінай як для МАК, гэтак і для міжнароднай супольнасьці. Сядзіба фэдэрацыі сёньня месьціцца ў швайцарскай Лязане. Паўстала ў 1908 годзе як Міжнародная фэдэрацыя плаваньня, але ў студзені 2023 году атрымала новую назву, як то Сусьветная фэдэрацыя водных відаў спорту. На сёньня фэдэрацыя кантралюе спаборніцтвы па шасьці водных відах спорту, як то па плаваньні, скачках у ваду, гай-дайвінгу, сынхронным плаваньні, водным пола і плаваньні ў адкрытай вадзе. Фэдэрацыя ладзіць пад сваёй эгідай чэмпіянат сьвету па водных відах спорту. Крыніцы Вонкавыя спасылкі Афіцыйны сайт.